L 18/78
SK
Úradný vestník Európskej únie
19.1.2023
(82)
V prípade viacerých výrobných faktorov predstavujú skutočné náklady, ktoré vznikli spolupracujúcim vyváža­ júcim výrobcom v období revízneho prešetrovania, zanedbateľný podiel celkových nákladov na suroviny.
Keďže hodnota, ktorá sa v týchto prípadoch použila, nemala bez ohľadu na použitý zdroj žiadny citeľný vplyv na výpočet dumpingového rozpätia, Komisia sa rozhodla, že tieto náklady zahrnie do nákladov na všetky ostatné suroviny.
S cieľom stanoviť nedeformovanú hodnotu všetkých ostatných surovín a vzhľadom na neexistujúcu spoluprácu vyvážajúcich výrobcov Komisia použila dostupné skutočnosti v súlade s článkom 18 základného nariadenia.
Na základe údajov poskytnutých žiadateľom preto Komisia stanovila pomer všetkých ostatných surovín k celkovým nákladom na suroviny na úrovni 4,48 %.
Tento percentuálny podiel potom uplatnila na nedeformovanú hodnotu surovín s cieľom získať nedeformovanú hodnotu ostatných surovín.
(83)
K týmto dovozným cenám by sa zvyčajne mali prirátať aj ceny vnútroštátnej dopravy.
Vzhľadom na chýbajúcu spoluprácu, ako aj charakter tohto revízneho prešetrovania pred uplynutím platnosti, ktoré sa zameriava na zisťovanie toho, či dumping počas obdobia revízneho prešetrovania pokračoval alebo by sa mohol opätovne vyskytnúť, a nie na zisťovanie jeho presného rozsahu, Komisia rozhodla, že úpravy na zohľadnenie vnútroštátnej dopravy nie sú potrebné.
Takéto úpravy by mali za následok iba zvýšenie normálnej hodnoty, a tým aj dumpin­ gového rozpätia.
3.4.1.2.
Práca
(84)
Na stanovenie referenčnej hodnoty nákladov práce v reprezentatívnej krajine Komisia použila dostupné údaje uverejnené brazílskou vládnou agentúrou „Instituto Brasileiro de Geografia e Estatística“ (IBGE).
IBGE (36) uverej­ ňuje podrobné informácie o mzdách v rôznych hospodárskych odvetviach v Brazílii.
Komisia použila dostupné štatistiky za rok 2020 v súvislosti s priemernými nákladmi práce v odvetviach metalurgie, ocele a priemyselnej výroby (kategória 25 podľa NACE 2.0).
3.4.1.3.
Elektrina
(85)
Na stanovenie referenčnej hodnoty elektriny v reprezentatívnej krajine Komisia použila najnovšie dostupné údaje o priemyselných cenách elektriny, ktoré účtuje jeden z najväčších dodávateľov elektriny v Brazílii, spoločnosť EDP Brazil.
Komisia použila údaje o priemyselných cenách elektriny (37) v príslušnom pásme spotreby v brazílskych realoch/kWh vzťahujúce sa na obdobie revízneho prešetrovania.
3.4.1.4.
Zemný plyn
(86)
Cena zemného plynu pre podniky (priemyselných používateľov) v Brazílii sa získava a uverejňuje v databáze Global Petrol Prices na jej webovom sídle (38).
Komisia použila príslušné stanovenie cien z publikácie vzťahujúce sa na obdobie revízneho prešetrovania.
3.4.1.5.
Voda
(87)
Na stanovenie referenčnej hodnoty nákladov na vodu v reprezentatívnej krajine Komisia použila príslušné ceny v Brazílii, ktoré účtuje spoločnosť Sabesp (39), ktorá zodpovedá za zásobovanie vodou a odvádzanie a čistenie odpadových vôd v štáte Sao Paulo.
3.4.1.6.
Režijné náklady spojené s výrobou, predajné, všeobecné a administratívne náklady, zisk a odpisovanie
(88)
Podľa článku 2 ods.
6a písm.
a) základného nariadenia „vytvorená normálna hodnota musí zahŕňať nedeformo­ vanú a primeranú sumu na administratívne, predajné a všeobecné náklady a zisk“.
Okrem toho sa musí stanoviť hodnota režijných nákladov spojených s výrobou, aby sa pokryli náklady, ktoré nie sú zahrnuté v uvedených výrobných faktoroch.
(89)
S cieľom stanoviť nedeformovanú hodnotu režijných nákladov spojených s výrobou a vzhľadom na neexistujúcu spoluprácu vyvážajúcich výrobcov Komisia použila dostupné skutočnosti v súlade s článkom 18 základného nariadenia.
Na základe údajov poskytnutých žiadateľom preto Komisia stanovila pomer režijných nákladov spojených s výrobou k celkovým výrobným nákladom a nákladom práce.
Tento percentuálny podiel potom uplatnila na nedeformovanú hodnotu priamych výrobných nákladov s cieľom získať nedeformovanú hodnotu režijných nákladov spojených s výrobou v závislosti od vyrábaného modelu.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao(grupo-a).
(38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183